**Sonetul vremurilor noastre**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonetul vremurilor noastre

...

Pe seama astei lumi, tu soartă te amuzi,

Într-un spectacol scris de linii între stele,

Dar plânsetul purtat de-aceste clipe grele,

O, soartă împietrită, nu vrei să le auzi!

...

Un vaiet este lumea, un strigăt de durere

Și ochii-atâtor oameni de lacrime sunt uzi,

Că solii tăi de moarte sunt atât de cruzi,

Să lupte pentru viață, lumea n-are putere!

...

Întoarce-te spre lume, întoarce-te cu bine,

O, soartă ce te-amuzi de-acolo, împiertrită,

Să spunem grozăvia, cuvintele-s puține

...

Și dacă lumea noastră acum e pedepsită

Unde este iertarea puterilor divine

Sau râdeți împreună, de lumea oropsită?